laion/Wikipedia-Exotic huggingface dataset:
ისიდორე კვიცარიძე

ისიდორე გრიგოლის ძე კვიცარიძე (დ. 11 აგვისტო, 1870, ოფურჩხეთი — გ. დეკემბერი, 1937) — საზოგადო მოღვაწე, მწერალი, გამომცემელი. „მესამე დასის“ წევრი 1893-1897 წლებში. რეპრესირებული. მამა — მღვდელი გრიგოლ სამსონის ძე კვიცარიძე. წერდა ფსევდონიმებით: „ისო“, „ქუთათური მწიგნობარი“, „არიძე“, „ის-არიძე“. მეგობრობდა ქართველ მწერლებსა და პოეტებთან, მათ შორის აკაკი წერეთელთან, ცისფერყანწელებთან. 1899 წელს ქუთაისში სხვებთან ერთად დააარსა სამრეწველო-სავაჭრო ამხანაგობა „კოლხიდა“, რომელიც სოფლის მეურნეობის რამდენიმე სფეროში მუშაობდა, მათ შორის არის: მეაბრეშუმეობა, მებამბეობა, მეხილეობა, მეღვინეობა. 1900-იან წლებში ისიდორე კვიცარიძემ ამავე სახელწოდებით საგამომცემლო და პრესის გავრცელების კანტორა შექმნა. „კოლხიდა“ ბეჭდავდა პერიოდულ გამოცემებს, საგანმანათლებლო და ლიტერატურული ჟანრის წიგნებს. პრესას და გამოცემებს ავრცელებდა ქუთაისის გუბერნიის მთელ ტერიტორიაზე. 1907 წლის 22 მარტს ხელისუფლებამ „კოლხიდა“ დახურა და მისი გამოცემების კონფისკაცია მოახდინა. მოგვიანებით, 1908 წელს ისიდორე კვიცარიძე ჟანდარმერიამ დააპატიმრა. ეროვნულ არქივში დაცულ ჟანდარმერიის ბარათში დაკავების მიზეზი მითითებული არ არის, თუმცა იმდროინდელ პრესაში დაკავების მიზეზად არალეგალური ლიტერატურის გავრცელებაა დასახელებული. კვიცარიძეს ერთწლიანი პატიმრობა მიესაჯა. პატიმრობიდან გათავისუფლების შემდეგ ის საგამომცემლო და პრესის გავრცელების საქმეს დაუბრუნდა და პრესის კანტორა „იმერეთი“ დააფუძნა. ამ კანტორას ხშირად სტუმრობდნენ ქართველი მწერლები და საზოგადო მოღვაწეები. დღემდე არაერთი საინტერესო ფოტოა შემორჩენილი. საქართველოს საბჭოთა ოკუპაციის შემდეგ, 1922-1923 წლებში ისიდორე კვიცარიძემ ათწლეულების განმავლობაში ნაგროვები გამოცემები საქართველოს მუზეუმს გადასცა. ისიდორე კვიცარიძე 1934 წლის 17 ივნისს დააპატიმრეს და მისი ქონების კონფისკაცია მოახდინეს. 1937 წელს კიდევ ერთხელ დააპატიმრეს 1902 წლიდან „მენშევიკების“ პარტიის წევრობის ბრალდებით. მის წინააღმდეგ გამოიყენეს ჩხრეკის დროს აღმოჩენილი მიმოწერა ემიგრანტებთან - საფრანგეთში მცხოვრებ ზაქრო ჩაჩუასა და გერმანიაში მცხოვრებ გელაზანიასთან. მისი სახლიდან ამოიღეს ნოე ჟორდანიას წიგნი „ვეფხისტყაოსნის კრიტიკა“, რომელიც, ბრალდების თანახმად, მას ჩაჩუამ გამოუგზავნა. 1937 წლის დეკემბერში ისიდორე კვიცარიძეს შინაგან საქმეთა სახელმწიფო კომისარიატის „ტროიკამ“ დახვრეტისა და ქონების კონფისკაციის განაჩენი გამოუტანა. განაჩენი მალევე აღსრულდა. საქართველოს ეროვნული არქივის საისტორიო ცენტრალური არქივის ფონდი 153, აღწერა 3, ბარათი 2159 ნიკოლოზ საღარაძე, ეროვნული არქივის ფოტოკოლექცია, თბილისი, 2014. გვ. 18-19. სამეურნეო ამხანაგობა კოლხიდა. დავით ხვადაგიანი
დამოუკიდებლობის პიკი

დამოუკიდებლობის პიკი (ტაჯ. Қуллаи Истиқлол) — მწვერვალი ტაჯიკეთში, მთიანი ბადახშანის ავტონომიური ოლქის ცენტრალურ ნაწილში. მდებარეობს პამირში, იაზგულემის ქედის აღმოსავლეთ ნაწილში, სიმაღლე 6940 მ. დაფარულია თოვლითა და ყინულით. სიმაღლით პამირის მწვერვალებს შორის მე-4 ადგილზეა. მწვერვალის ძირში მდებარეობს გრუმ-გრჟიმაილოს მყინვარი. ჩრდილო-დასავლეთი კალთა მიმართულია ფედჩენკოს მყინვარისაკენ, ხოლო სამხრეთი ციცაბოდ ეშვება მდინარე ბართანგის ხეობისაკენ. დამოუკიდებლობის პიკი აღმოაჩინა საბჭოთა-გერმანულმა ექსპედიციამ 1928 წელს და უწოდა დრაიშპიცი. მეორე მსოფლიო ომის შემდეგ მწვერვალს უწოდეს რევოლუციის პიკი, ხოლო 2006 წლის ივლისში — დამოუკიდებლობის პიკი. 1954 წელს მწვერვალზე მოეწყო პირველი ასვლა ალპინისტ ალექსი უგაროვის ხელმძღვანელობით. ↑ დამოუკიდებლობის პიკი — ზოგადი ინფორმაცია (ინგლისური) ↑ დამოუკიდებლობის პიკი — დიდი საბჭოთა ენციკლოპედია (რუსული) ↑ ტიან-შანისა და პამირის ექვსიათასიანი და შვიდიათასიანი მწვერვალები (ინგლისური)
ნიანგი (ფარაონი)

ნიანგი (შენდიუ) — ეგვიპტის წინარედინასტიური ხანის მმართველი, რომელიც, შესაძლოა, ნაქადა III-ის პერიოდში მართავდა სამეფოს. რამდენიმე წარწერაში ფარაონის სახელი ძალიან დახრილად და მკრთალად წერია, რის გამოც მეფე ნიანგის არსებობა ეჭვს იწვევს. ფარაონის სამარხი უცნობია. მეფე ნიანგის არსებობის შესაძლებლობა დაფუძნებულია გიუნტერ დრიუერისა და ედვინ ვან დენ ბრინკის ესეებზე. ისინი დარწმუნებულები არიან, რომ ფარაონი ნიანგი თარხანის რეგიონს მართავდა. დრიუერის მიხედვით, ფარაონ ნიანგის სახელი ჩნდება გამომწვარი გრუნტის შავი მელნის წარწერებში, რომლებიც აბიდოსში, სამარხ TT 1549-სა და სამარხ B-414-ში აღმოჩნდა. დრიუერი მცოცავ ნიანგს ხედავდა და წარწერას კითხულობდა, როგორც „შენდიუ“. ბრინკიც იმავეს ფიქრობდა. Günter Dreyer: Horus Krokodil, ein Gegenkönig der Dynastie 0. In: Renee Friedman and Barbara Adams (Hrsg.): The Followers of Horus, Studies dedicated to Michael Allen Hoffman, 1949–1990 (Egyptian Studies Association Publication, vol. 2). Oxbow Publications, Bloomington (IN) 1992, ISBN 0946897441, p. 259-263. Edwin van den Brink: The Nile Delta in Transition - from 4th - 3rd Millennium BC. Institute of Archaeology and Arabic Studies, Tel Aviv 1992, p. 28 - 35.
ლომინი

ლომინი (აზერ. Lomin) — სოფელი აზერბაიჯანში, ლენქორანის რეგიონის ასტარის რაიონში. მოსახლეობის რაოდენობა — 549 კაცი. ↑ Belediyye Informasiya Sistemi Azerbaijani. დაარქივებულია ორიგინალიდან — September 24, 2008.
ლიოვაინი

ლიოვაინი (აზერ. Lövəyin) — სოფელი აზერბაიჯანში, ლენქორანის რეგიონის ასტარის რაიონში. ლიოვაინი GEOnet სახელების სერვერზე
მაშხანი

მაშხანი (აზერ. Maşxan) — სოფელი აზერბაიჯანში, ლენქორანის რეგიონის ასტარის რაიონში. მოსახლეობის რაოდენობა — 2 518 კაცი. მაშხანი GEOnet სახელების სერვერზე
მასჩითმაჰალა

მასჩითმაჰალა (აზერ. Məsçitməhəllə) — სოფელი აზერბაიჯანში, ლენქორანის რეგიონის ასტარის რაიონში. მოსახლეობის რაოდენობა — 1 046 კაცი. მასჩითმაჰალა GEOnet სახელების სერვერზე
მიქი (ასტარის რაიონი)

მიქი (აზერ. Miki) — სოფელი აზერბაიჯანში, ლენქორანის რეგიონის ასტარის რაიონში. მოსახლეობის რაოდენობა — 935 კაცი. მიქი GEOnet სახელების სერვერზე
მოთალაათაგი

მოთალაათაგი (აზერ. Motalayataq) — სოფელი აზერბაიჯანში, ლენქორანის რეგიონის ასტარის რაიონში. მოსახლეობის რაოდენობა — 1 108 კაცი. მოთალაათაგი GEOnet სახელების სერვერზე
ნოაბუდი

ნოაბუდი (აზერ. Noyabud) — სოფელი აზერბაიჯანში, ლენქორანის რეგიონის ასტარის რაიონში. ნოაბუდი GEOnet სახელების სერვერზე
ოჟაქარანი

ოჟაქარანი (აზერ. Ojakəran) — სოფელი აზერბაიჯანში, ლენქორანის რეგიონის ასტარის რაიონში. მოსახლეობის რაოდენობა — 1 750 კაცი. ოჟაქარანი GEOnet სახელების სერვერზე
ოვალა

ოვალა (აზერ. Ovala) — სოფელი აზერბაიჯანში, ლენქორანის რეგიონის ასტარის რაიონში. მოსახლეობის რაოდენობა — 258 კაცი. ოვალა GEOnet სახელების სერვერზე
ფალიქეში

ფალიქეში (აზერ. Pəlikəş) — სოფელი აზერბაიჯანში, ლენქორანის რეგიონის ასტარის რაიონში. მოსახლეობის რაოდენობა — 1 587 კაცი. ფალიქეში GEOnet სახელების სერვერზე
ფენსარი

ფენსარი (აზერ. Pensər) — სოფელი აზერბაიჯანში, ლენქორანის რეგიონის ასტარის რაიონში. მოსახლეობის რაოდენობა — 4 702 კაცი. ფენსარი GEOnet სახელების სერვერზე
ლუბუმბაში

ლუბუმბაში (ფრანგ. Lubumbashi, 1966 წლამდე — ელიზაბეტვილი) — კონგოს დემოკრატიული რესპუბლიკის სიდიდით მეორე ქალაქი, ზემო კატანგის პროვინციის ადმინისტრაციული ცენტრი (1971 წლიდან 1997 წლის ჩათვლით პროვინციას ერქვა შაბა). სპილენძის მოპოვების და გამოდნობის ცენტრი. მოსახლეობა — 1 786 397 ადამიანი (2012 წელი) (1994 წელს ცხოვრობდა 851 ათასი). ბელგიელი კოლონიზატორებისა და მეწარმეების (Union Minière du Haut Katanga) ყოფნა რეგიონში დაკავშირებულია სპილენძის საბადოების დამუშავებასთან და სამხრეთ აფრიკიდან რკინიგზის მშენებლობასთან. რკინიგზა 1908 წელს მიუახლოვდა კონგოს საზღვრებს (დღევანდელი ზამბიის მხრიდან) და მომავალ ქალაქში შემოვიდა 1910 წლის 27 სექტემბერს, ხოლო მეზობელ შახტა «L’Etoile du Congo»-ში («Congo Star», «კონგოს ვარსკვლავი»; ადრე, კალუკულუკუ (Kalukuluku)) იმავე წლის 1 ოქტომბერს. შესაბამისად, 1910 წლის 1 ოქტომბერს ბელგიის კოლონიალურმა ხელისუფლებამ იმ დროს მდინარე ლუბუმბაშიზე მშენებარე ახალი ქალაქი გამოაცხადა კატანგის პროვინციის დედაქალაქად. ქალაქს სახელად დაერქვა ელიზაბეტვილი, მაშინ სულ ახლახან კორონირებული ბელგიის მეფის ალბერტ I-ის მეუღლის, ელიზაბეტ ბავარიელის (en) (1876—1965 წლები) პატივსაცემად. ელიზაბეტმა ალბერტ I-თან ერთად ეს ადგილები მოინახულა 1909 წელს, მხოლოდ რამდენიმე თვით ადრე ალბერტ I-ის მამის სიკვდილამდე და ბელგიის ტახტზე ალბერტ I-ის ასვლამდე. თავისი დღევანდელი დასახელება, რომელიც დაფუძნებულია ქალაქში ჩამდინარე მდინარის სახელზე, მან პრეზიდენტ მობუტუ სესე სეკოს კონგოს თვითმყოფად დასახელებებზე გადასვლის პოლიტიკის შესაბამისად მიიღო 1966 წელს. თავის მხრივ მდინარის დასახელება წარმოშობილია სიტყვისგან bumba, რაც ადგილობრივ ბემბას და მის სხვა ნათესავ ენებზე ნიშნავს თიხას. ლუბუმბაში — სარკინიგზო კვანძია (თუმცა რკინიგზა იმყოფება საკმაოდ ცუდ მდგომარეობაში). აქ ფუნქციონირებს საერთაშორისო აეროპორტი. ქალაქში არსებობს უნივერსიტეტი, ცენტრალური აფრიკის სამრეწველო განვითარების კვლევის ცენტრი, აფრიკული ენების შესწავლის და ეთნოგრაფიის ცენტრი. ქალაქში არსებობს სპილენძის გამოსადნობი, საფეიქრო, ქიმიური მრეწველობის საწარმოები. Bilingual site about the city დაარქივებული 2016-07-09 საიტზე Wayback Machine. (ინგლისური) (ფრანგული) Site about Lumbashi (ფრანგული) Historic map of the Belgian Congo including Lubumbashi GigaCatholic Market gardening in Lubumbashi დაარქივებული 2016-02-23 საიტზე Wayback Machine. The Guardian:Human catastrophe in Katanga ↑ World Gazetter: Congo (Dem. Rep.) — largest cities (per geographical entity). დაარქივებულია ორიგინალიდან — 2012-12-08. ციტირების თარიღი: 2012-12-08. ↑ L’Etoile du Congo Mine (Star of the Congo Mine; Kalukuluku Mine) ↑ Kevin Shillington (2005). Encyclopedia of African history. CRC Press, გვ. 856-857. ISBN 1579584535.  ↑ «D’où vient le nom de Lubumbashi?»[მკვდარი ბმული] (საიდან წარმოიშვა დასახელება ლუბუმბაში?) (ფრანგული) ↑ AIMF: Villes, émigration et immigration: enjeux économiques et culturels. დაარქივებულია ორიგინალიდან — 2008-11-15. ციტირების თარიღი: 2016-10-07.
ყამიშობა

ყამიშობა (აზერ. Qamışoba) 2018 წლამდე — ყამიშოვკა (აზერ. Qamışovka) — სოფელი აზერბაიჯანში, ლენქორანის რეგიონის ასტარის რაიონში. ყამიშობა GEOnet სახელების სერვერზე
ყანგალაში

ყანგალაში (აზერ. Qanqalaş) — სოფელი აზერბაიჯანში, ლენქორანის რეგიონის ასტარის რაიონში. ↑ Belediyye Informasiya Sistemi Azerbaijani. დაარქივებულია ორიგინალიდან — September 24, 2008.
ყაფიჩიმაჰალა

ყაფიჩიმაჰალა (აზერ. Qapıçıməhəllə) — სოფელი აზერბაიჯანში, ლენქორანის რეგიონის ასტარის რაიონში. მოსახლეობის რაოდენობა — 598 კაცი. ყაფიჩიმაჰალა GEOnet სახელების სერვერზე
რინა

რინა (აზერ. Rinə) — სოფელი აზერბაიჯანში, ლენქორანის რეგიონის ასტარის რაიონში. მოსახლეობის რაოდენობა — 925 კაცი. რინა GEOnet სახელების სერვერზე
გოჩა შალიკაშვილი

გოჩა შალიკაშვილი (დ. 1965 — გ. 7 ოქტომბერი, 2016) — ქართველი მსახიობი. დაიბადა საქართველოს სახალხო არტისტი მაესტრო ამირან შალიკაშვილისა და ნათელა ფირცხალავა-შალიკაშვილის ოჯახში. 1981–1988 წლებში პანტომიმის სახელმწიფო თეატრში მუშაობდა მსახიობად. მონაწილეობდა სპექტაკლებში „ელექტრა“, „უკვდავნი“, „კიდევაც დაიზრდებიან“, „ფიროსმანი მეფე“, „სტუმარ-მასპინძელი“. 1988–1994 წლებში მუშაობდა პანტომიმის თეატრში დირექტორის მოადგილედ, 2004–2009 წლებში საქართველოს ფეხბურთის ფედერაციაში მთავარ ადმინისტრატორად. 2014 წლიდან გარდაცვალებამდე კვლავ პანტომიმის თეტრის ადმინისტრატორი იყო. გოჩა შალიკაშვილი გარდაცვალების შესახებ
არუეირასი (პარაიბა)

არუეირასი (პორტ. Aroeiras) — მუნიციპალიტეტი ბრაზილიაში, პარაიბის შტატში; მდებარეობს ზღვის დონიდან 363 მეტრზე. მიეკუთვნება პარაიბის შტატის აგრარულ მეზორეგიონს. შედის ეკონომიკურ-სტატისტიკურ მიკრორეგიონ უმბუზეირუს შემადგენლობაში. 2010 წლის მონაცემებით, მოსახლეობა 19 082 ადამიანს შეადგენდა, მოსახლეობის სიმჭიდროვე 50.93 კმ²-ზე. ფართობი 374 697 კმ²-ია. პარაიბა ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
გადუ-ბრავუ

გადუ-ბრავუ (პორტ. Gado Bravo) — მუნიციპალიტეტი ბრაზილიაში, პარაიბის შტატში; მდებარეობს ზღვის დონიდან 400 მეტრზე. მიეკუთვნება პარაიბის შტატის აგრარულ მეზორეგიონს. შედის ეკონომიკურ-სტატისტიკურ მიკრორეგიონ უმბუზეირუს შემადგენლობაში. 2010 წლის მონაცემებით, მოსახლეობა 8 376 ადამიანს შეადგენდა, მოსახლეობის სიმჭიდროვე 43.53 კმ²-ზე. ფართობი 192 406 კმ²-ია. პარაიბა ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
ნატუბა

ნატუბა (პორტ. Natuba) — მუნიციპალიტეტი ბრაზილიაში, პარაიბის შტატში; მდებარეობს ზღვის დონიდან 551 მეტრზე. მიეკუთვნება პარაიბის შტატის აგრარულ მეზორეგიონს. შედის ეკონომიკურ-სტატისტიკურ მიკრორეგიონ უმბუზეირუს შემადგენლობაში. 2010 წლის მონაცემებით, მოსახლეობა 10 566 ადამიანს შეადგენდა, მოსახლეობის სიმჭიდროვე 51.95 კმ²-ზე. ფართობი 203 387 კმ²-ია. პარაიბა ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
სანტა-სესილია (პარაიბა)

სანტა-სესილია (პორტ. Santa Cecília) — მუნიციპალიტეტი ბრაზილიაში, პარაიბის შტატში; მდებარეობს ზღვის დონიდან - მეტრზე. მიეკუთვნება პარაიბის შტატის აგრარულ მეზორეგიონს. შედის ეკონომიკურ-სტატისტიკურ მიკრორეგიონ უმბუზეირუს შემადგენლობაში. 2010 წლის მონაცემებით, მოსახლეობა 6 658 ადამიანს შეადგენდა, მოსახლეობის სიმჭიდროვე 29.68 კმ²-ზე. ფართობი 224 303 კმ²-ია. პარაიბა ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
უმბუზეირუ

უმბუზეირუ (პორტ. Umbuzeiro) — მუნიციპალიტეტი ბრაზილიაში, პარაიბის შტატში; მდებარეობს ზღვის დონიდან 541 მეტრზე. მიეკუთვნება პარაიბის შტატის აგრარულ მეზორეგიონს. შედის ეკონომიკურ-სტატისტიკურ მიკრორეგიონ უმბუზეირუს შემადგენლობაში. 2010 წლის მონაცემებით, მოსახლეობა 9 298 ადამიანს შეადგენდა, მოსახლეობის სიმჭიდროვე 49.84 კმ²-ზე. ფართობი 186 554 კმ²-ია. პარაიბა ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
კოლვეზი

კოლვეზი (ფრანგ. Kolwezi) — ქალაქი და ადმინისტრაციული ცენტრი კონგოს დემოკრატიული რესპუბლიკის ლუალაბის პროვინციაში, ქალაქ ლიკასიდან დასავლეთით. ქალაქში მდებარეობს სარკინიგზო კვანძი და აეროპორტი. მოსახლეობა — 453 147 ადამიანი (2012 წელი). კოლვეზი სპილენძის და კობალტის მოპოვების მთავარი ცენტრია. აქ ასევე მდებარეობენ ურანის, რადიუმის და კირქვის საბადოები. ქალაქი დაარსდა 1937 წელს, როგორც კორპოტაცია High Katanga Mining Association-ის (UMHK) შტაბ-ბინა. 1960-იანი წლების შუა პერიოდიდან ქალაქში მუშაობდა გრიგორიატის მონასტრის ბერძენი ბერის კოსმა გრიგორიატის მართლმადიდებლური მისია, 1978 წელს ის ხელდასხმული იქნა მღვდლად და იმავე წლის ოქტომბერში დაბრუნდა ზაირში და თავისი სიცოცხლის დარჩენილი ნაწილი გაატარა ამ ქალაქში. კოლვეზიში აქტიურად მუშაობდა ინტერნატი ბიჭებისათვის, გახსნილი იქნა 55 მრევლი, მონათლული იქნა 1500-ზე მეტი აბორიგენი; მას შემდეგ, რაც 1989 წლის 27 იანვარს კოსმა დაიღუპა ავტოკატასტროფაში, მისიონერული მოღვაწეობა გააგრძელა მღვდელმა მელეტიამ. 1978 წლის 13 მაისს აჯანყებულებმა, რომლებსაც ანგოლის ხელისუფლება უჭერდა მხარს, დაიპყრეს ქალაქი. წესრიგის აღსადგენად ზაირის ხელისუფლებამ დახმარება სთხოვა აშშ-ს, საფრანგეთს, მაროკოს და ბელგიას. აჯანყებულების გასადევნად და მძევლების გასათავისუფლებლად ამ რაიონში გაიგზავნა საფრანგეთის უცხოური ლეგიონის დესანტი პოლკოვნიკ ფილიპ ერულენის მეთაურობით. ბელგიის ჯარმა ასევე გააგზავნა 750 ჯარისკაცი. ბრძოლების შედეგად დაიღუპა 700 აფრიკელი, მათ შორის 250 აჯანყებული, 170 ევროპელი მძევალი და 6 მოდესანტე. ↑ World Gazetter: Congo (Dem. Rep.) — largest cities (per geographical entity). დაარქივებულია ორიგინალიდან — 2012-12-08. ციტირების თარიღი: 2012-12-08. ↑ დამასკინ გრიგორიატი, 2630 - კოსმა გრიგორიატის მისიონერობა კონგოში (სალონიკი 1942 - 1989 წლის 27 იანვარი, კონგო) (ბერძნული) = Μοναχοῦ Δαμασκηνοῦ Γρηγοριάτου. 2630 - Ο Ιεραπόστολος του Κογκό π. Κοσμάς Γρηγοριάτης (1942 Θεσσαλονίκη - 27 Ιανουαρίου 1989 Κογκό) // newsnowgr.com. ↑ მართლმადიდებლური ენციკლოპედია ტომი XIII. — М.: საეკლესიო-სამეცნიერო ცენტრი «მართლმადიდებლური ენციკლოპედია», 2006. — С. 88-97. — 752 с. — 39 000 ეგზ. — ISBN 5-89572-022-6
მბუჟი-მაიი

მბუჟი-მაიი (ფრანგ. Mbuji-Mayi, 1966 წლამდე — ბაკვანგა) — ქალაქი კონგოს დემოკრატიულ რესპუბლიკაში. აღმოსავლეთ კასაის პროვინციის ადმინისტრაციული ცენტრი. ქვეყანაში სიდიდით მესამე ქალაქი (კინშასის და ლუბუმბაშის შემდეგ), ალმასების მოპოვების მთავარი ცენტრი. მდებარეობს მდინარე სანკურუზე, ზღვის დონიდან 549 მეტრ სიმაღლეზე. არსებობს აეროპორტი, რომელიც იღებს რეგულარულ რეისებს კინშასიდან და ლუბუმბაშიდან. 2010 წლის მონაცემებით მოსახლეობის რაოდენობა შეადგენს 1 559 073 ადამიანს. 1960 წლის 8 აგვისტო — ქალაქი ბაკვანგა (მბუჟი-მაიი) გამოცხადდა სეპარატისტული სახელმწიფოებრივი წარმონაქმნის — სამხრეთი კასაის დედაქალაქად. 1997 წლის 5 აპრილი — ქალაქი დაიპყრეს ლორან-დეზირე კაბილას აჯანყებულებმა. 2000 წლის 20 ნოემბერს აჯანყებულებმა ქალაქის შემოგარენში გაანადგურეს მაიორ სტეფან მადეზოკორეს ზიმბაბვის ბატალიონი, თუმცა იმავე რაიონში ბრძოლის შესახებ ინფორმაცია (კაბინდის პროვინცია) მოდიოდა 1999 წლის 11 ივლისსაც. 2002 წლის სექტემბერში ქალაქიდან დაიწყო ზიმბაბვეს ჯარის გასვლა. ↑ Mbuji-Mayi, Congo (Dem. Republic of The)-(Zaire) Page. Fallingrain Global Gazetteer. ციტირების თარიღი: 2014-01-25. ↑ World Gazetter: Congo (Dem. Rep.) — largest cities (per geographical entity). დაარქივებულია ორიგინალიდან — 2012-12-08. ციტირების თარიღი: 2012-12-08. ↑ Congo rebels attack Zimbabwean troops ↑ Zimbabwean troops and rebels struggle for control of diamond mines ↑ Zimbabwe Begins Withdrawing Troops from DRCongo Diamond-Mining Town
კისანგანი

კისანგანი (1966 წლამდე — სტენლივილი, ფრანგ. Kisangani) — ქალაქი კონგოს დემოკრატიული რესპუბლიკის ჩრდილო-აღმოსავლეთში, ჩოპოს პროვინციის ადმინისტრაციული ცენტრი. დაარსდა 1883 წელს ჰენრი მორტონ სტენლის მიერ. თავდაპირველად ქალაქს ერქვა სტენლივილი. 1961 წელს კონგოს კრიზისის დროს სტენლივილში მდებარეობდა პატრის ლუმუმბას ცენტრალური ხელისუფლების ოპოზიციური დაჯგუფების მობუტუ სესე სეკოს შტაბი. 1964 წელს სტენლივილში ბელგიელი პარაშუტისტების ძალებით თეთრკანიანი მძევლების გასათავისუფლებლად, რომლებიც ტყვედ აიყვანეს სიმბას მოძრაობის შავკანიანმა აჯანყებულებმა, ჩატარდა ოპერაცია «წითელი დრაკონი». კონგოს მეორე ომის დროს ქალაქი გახდა საბრძოლო მოქმედებების არენა. 1998 წლის 23 აგვისტოს კისანგანი დაიპყრო მოძრაობა კონგოს დემოკრატიისათვის აჯანყებულებმა, რომლებმაც აქ 1999 წელს განალაგეს საკუთარი რეზიდენცია. 2002 წლის 14 მაისს მოხდა სისხლისღვრა კისანგანიში — ომის ერთ-ერთი ყველაზე უფრო სისხლიანი მოვლენა. პორტი მდინარე კონგოზე, ბოიომის ჩანჩქერის ქვემოთ. მდებარეობს 324 კმ-ით სამხრეთით ქალაქ ბუტადან, 572 კმ-ით სამხრეთ-დასავლეთით ქალაქ ისიროდან და 696 კმ-ით სამხრეთ-დასავლეთით ქალაქ ბუნიადან, ზღვის დონიდან 447 მეტრ სიმაღლეზე. 2010 წლის მონაცემებით მოსახლეობის რაოდენობა შეადგენს 868 672 ადამიანს. ქალაქში არსებობს სარკინიგზო ვაგზალი, უნივერსიტეტი და საერთაშორისო აეროპორტი. კისანგანიში მდებარეობს უნივერსიტეტი, რეგიონული მუზეუმი. კისანგანი — სასოფლო-სამეურნეო რაიონის ცენტრია, ხდება სასოფლო-სამეურნეო ნედლეულის პირველადი გადამუშავება (ბრინჯის და ბამბის). ქალაქში არსებობს კვების, საფეიქრო, ქიმიური მრეწველობის; ხის გადამამუშავებელი, სამშენებლო მასალების დამამზადებელი საწარმოები. ვიკისაწყობში არის გვერდი თემაზე: კისანგანი Kisangani, ტურისტული მეგზური ვიკივოიაჟზე @Prov_orientale Twitter for Orentale Provincial Government. Facebook Orentale. Provinceorientale.cd the Government official site for Orientale Province. Stanleyville.be City of Kisangani Website. Bamanisajean.unblog.fr is Governor Jean Bamanisa's blog site. Unikis.ac.cd დაარქივებული 2012-07-31 საიტზე Wayback Machine. is the official website of the University of Kisangani (Unikis). Kisangani.be Kisangani Agroforestry Cultivation and Conservation. Cboc.e-monsite.com დაარქივებული 2011-08-13 საიტზე Wayback Machine. is the Official Cercle Boyoma Culture. ↑ Government, rebels in Congo claim territorial gains. დაარქივებულია ორიგინალიდან — 2007-12-28. ციტირების თარიღი: 2016-10-08. ↑ Kisangani, Congo (Dem. Republic of The)-(Zaire) Page. Fallingrain Global Gazetteer. ციტირების თარიღი: 2014-01-22. ↑ World Gazetter: Congo (Dem. Rep.) — largest cities (per geographical entity). დაარქივებულია ორიგინალიდან — 2012-12-08. ციტირების თარიღი: 2012-12-08.
ანდრეი ვორობიოვი

ანდრეი ვორობიოვი (რუს. Андре́й Ю́рьевич Воробьёв; დ. 17 აპრილი, 1970, კრასნოიარსკი, სსრკ) — რუსი პოლიტიკოსი და სახელმწიფო მოღვაწე. 2013 წლიდან მოსკოვის ოლქის გუბერნატორი, 2012–2013 წლებში იყო მოსკოვის ოლქის გუბერნატორის მოვალეობის შემსრულებელი. 2003–2012 წლებში — სახელმწიფო დუმის დეპუტატი, დუმის მეექვსე მოწვევაში კი „ერთიანი რუსეთის“ ფრაქციის ლიდერი. ასევე რუსეთის ფედერაციის სახელმწიფო საბჭოს პრეზიდიუმის წევრი, პარტია „ერთიანი რუსეთის“ ცენტრალური აღმასრულებელი კომიტეტის ხემზღვანელი და ამავე პარტიის გენერალური საბჭოს პრეზიდიუმის წევრი. გვერდი „ერთიანი რუსეთის“ საიტზე (რუსული) ↑ Бюро Высшего совета Партии. „ერთიანი რუსეთი“. დაარქივებულია ორიგინალიდან — 2013-11-27. ციტირების თარიღი: 2013-09-17.
ლევან დავითაშვილი

ლევან დავითაშვილი (დ. 10 დეკემბერი, 1978, თბილისი) — საქართველოს ეკონომიკისა და მდგრადი განვითარების მინისტრი 2022 წლის 9 თებერვლიდან. ვიცე-პრემიერი 2021 წლის 12 ივლისიდან. მანამდე — საქართველოს სოფლის მეურნეობის მინისტრი 2016 წლის 9 სექტემბრიდან 2017 წლის 15 დეკემბერამდე; 2017-2022 წლებში, გარემოს დაცვისა და სოფლის მეურნეობის სამინისტროების გაერთიანების შემდეგ, საქართველოს გარემოს დაცვისა და სოფლის მეურნეობის მინისტრი. 2002-2003 წლებში იყო MIP (მილანი) ბიზნესის მართვის მაგისტრი; 1999-2001 წლებში — თბილისის სახელმწიფო უნივერსიტეტის საერთაშორისო ბიზნესის მართვის მაგისტრი. 1995-1999 წლებში — თბილისის სახელმწიფო უნივერსიტეტის ეკონომიკის ბაკალავრი. 2016 წლის 9 სექტემბრიდან 2017 წლის 15 დეკემბრამდე იყო საქართველოს სოფლის მეურნეობის მინისტრის მოვალეობის შემსრულებელი; 2014 წლის 5 ნოემბრიდან 2016 წლის 8 სექტემბრამდე სოფლის მეურნეობის მინისტრის მოადგილე; 2012 წლის 4 დეკემბრიდან – საქართველოს ღვინის ეროვნული სააგენტოს ხელმძღვანელი; 2010-2011 წლებში საქართველოს ღვინის მწარმოებელთა კავშირის გამგეობის თავმჯდომარე; 2010-2011 წლებში — საქართველოს ღვინის მწარმოებელთა კავშირის გამგეობის წევრი; 2009 წლიდან 2012 წლის დეკემბრამდე — შპს „SCHUCHMANN WINES GEORGIA“-ის გაყიდვებისა და მარკეტინგის დირექტორი. 2007-2009 წლებში — USAID-ის სოფლის მეურნეობის განვითარების პროექტის Ag Vantage-ის მარკეტინგის დეპარტამენტის ხელმძღვანელი; 2002-2007 წლებში – შპს „წინანდლის ძველი მარნის“ გენერალური მენეჯერი; 1999-2001 წლებში — მსოფლიო ბანკის საწარმოთა რესტრუქტურიზაციისა და მართვის დახმარების ცენტრის მთავარი ბიზნეს-კონსულტანტი; 1999 წლის ივნისიდან 1999 წლის სექტემბრამდე იყო შემოსავლების სამინისტროს სოციალური გადასახადების დეპარტამენტის უფროსი; 1997-1999 წლებში — საქართველოს დაზღვევის სახელმწიფო ზედამხედველობის სამსახურის სადაზღვევო რეგულაციებისა და სტანდარტების დეპარტამენტის უფროსი. ლევან დავითაშვილი ფლობს ინგლისურ, რუსულ, იტალიურ ენებს. ჰყავს მეუღლე და 2 შვილი. ლევან დავითაშვილი — საქართველოს ბიოგრაფიული ლექსიკონი ლევან დავითაშვილი — ეკონომიკისა და მდგრადი განვითარების სამინისტროს საიტი ლევან დავითაშვილი დაარქივებული 2022-08-09 საიტზე Wayback Machine. — საქართველოს მთავრობის საიტი (ეკონომიკისა და მდგრადი განვითარების მინისტრი) ლევან დავითაშვილი[დაარქივებული] — გარემოს დაცვისა და სოფლის მეურნეობის სამინისტროს საიტი ლევან დავითაშვილი[დაარქივებული] — საქართველოს მთავრობის საიტი (გარემოს დაცვისა და სოფლის მეურნეობის მინისტრი) ლევან დავითაშვილი[დაარქივებული] — სოფლის მეურნეობის სამინისტროს საიტი ლევან დავითაშვილი[დაარქივებული] — საქართველოს მთავრობის საიტი (სოფლის მეურნეობის მინისტრი) ↑ თანამდებობის პირის ქონებრივი მდგომარეობის დეკლარაცია: ლევან დავითაშვილი. declaration.gov.ge (5 თებერვალი, 2020). დაარქივებულია ორიგინალიდან — 29.01.2022. ციტირების თარიღი: 29 იანვარი, 2022 ↑ „თურნავა მიდის, მას დავითაშვილი ცვლის“. On.ge. 6 თებერვალი, 2022. ციტირების თარიღი: 9 თებერვალი, 2022. შეამოწმეთ თარიღის პარამეტრი |access-date= და |date=-ში (დახმარება) ↑ „ირაკლი ღარიბაშვილმა თეა წულუკიანი და ლევან დავითაშვილი ვიცე-პრემიერებად დანიშნა“. Civil.ge. 12 ივლისი, 2021. ციტირების თარიღი: 29 იანვარი, 2022. შეამოწმეთ თარიღის პარამეტრი |access-date= და |date=-ში (დახმარება)